pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-​รมว. สธ. ร่วมประชุมสมัชชาอนามัยโลก สมัยที่ 71 ณ สมาพันธรัฐสวิส
วันอังคารที่ 22 พฤษภาคม 2561
​รมว. สธ. ร่วมประชุมสมัชชาอนามัยโลก สมัยที่ 71 ณ สมาพันธรัฐสวิส
รัฐมนตรีว่าการกระทรวงสาธารณสุขไทย นําเสนอ “สุขภาพดีถ้วนหน้า : มุ่งมั่นต่อหลักประกันสุขภาพถ้วนหน้า” ในเวทีสมัชชาอนามัยโลก สมัยที่ 71 ณ นครเจนีวา สมาพันธรัฐสวิส
รัฐมนตรีว่าการกระทรวงสาธารณสุขไทย นําเสนอ “สุขภาพดีถ้วนหน้า : มุ่งมั่นต่อหลักประกันสุขภาพถ้วนหน้า” ในเวทีสมัชชาอนามัยโลก สมัยที่71 ณ นครเจนีวา สมาพันธรัฐสวิส และหารือทวิภาคีความร่วมมือด้านสาธารณสุข กับจีน สิงคโปร์ ญี่ปุ่น คิวบา เคนยา มัลดีฟส์ และผู้อํานวยการองค์การอนามัยโลกภูมิภาคเอเชียตะวันออกเฉียงใต้
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ให้สัมภาษณ์ว่า ได้นําคณะผู้บริหารและผู้แทนประเทศไทย เข้าร่วมการประชุมสมัชชาอนามัยโลก สมัยที่71ซึ่งจัดระหว่างวันที่21–26พฤษภาคม2561ณ นครเจนีวา สมาพันธรัฐสวิส ซึ่งในปีนี้ประเทศสมาชิกองค์การอนามัยโลก 194 ประเทศจะร่วมกิจกรรมเดินวิ่ง Walk the Talk : the Health for All Challenge โดยประเทศไทยเป็นผู้นําวอร์มอัพ (Warm Up) ก่อนเริ่มกิจกรรมดังกล่าว ณ ลานหน้าปาแลเดนาซียง (Palais des Nations) นครเจนีวา สมาพันธรัฐสวิส เพื่อเป็นการเฉลิมฉลองวาระครบรอบ 70 ปีองค์การอนามัยโลก
ศาสตราจารย์คลินิก เกียรติคุณ นายแพทย์ปิยะสกลกล่าวต่อว่า ประเทศไทยได้รับเกียรติให้ร่วมกล่าว ถ้อยแถลงต่อที่ประชุมสมัชชาอนามัยโลก ภายใต้หัวข้อ “สุขภาพดีถ้วนหน้า : มุ่งมั่นต่อหลักประกันสุขภาพถ้วนหน้า” (Health for All : Commit to Universal Health Coverage) ในประเด็นประสบการณ์และมุมมองของประเทศไทยต่อการมีส่วนร่วมของทุกภาคส่วน ทั้งภายในและภายนอกระบบสุขภาพเพื่อการบรรลุเป้าหมาย “หลักประกันสุขภาพถ้วนหน้า เพื่อทุกคน ทุกหนทุกแห่ง” และจะร่วมหารือทวิภาคีความร่วมมือด้านสาธารณสุขกับจีน สิงคโปร์ ญี่ปุ่น คิวบา เคนยา มัลดีฟส์ นอกจากนี้ จะพบกับผู้อํานวยการสํานักงานองค์การอนามัยโลกภูมิภาคเอเชียตะวันออกเฉียงใต้ และร่วมพิธีลงนามและแลกเปลี่ยนหนังสือต่ออายุกิจกรรมความร่วมมือด้านการส่งเสริมสุขภาพ ค.ศ. 2018 – 2020 ภายใต้บันทึกความเข้าใจระหว่างสํานักงานกองทุนสนับสนุนการสร้างเสริมสุขภาพ (สสส.) กับองค์การอนามัยโลก
*************************** 22 พฤษภาคม 2561
รัฐบาลไทย-ข่าวทำเนียบรัฐบาล-ธ.ก.ส.เดินหน้าประกันภัยข้าวนาปี หนุนค่าเบี้ยให้ชาวนา36บาทต่อไร่ ตั้งเป้าคุ้มครองพื้นที่ 30 ล้านไร่
วันพฤหัสบดีที่ 29 มิถุนายน 2560
ธ.ก.ส.เดินหน้าประกันภัยข้าวนาปี หนุนค่าเบี้ยให้ชาวนา36บาทต่อไร่ ตั้งเป้าคุ้มครองพื้นที่ 30 ล้านไร่
ธ.ก.ส.เดินหน้าโครงการประกันภัยข้าวนาปี ปี 60 เป้าหมายพื้นที่ 30 ล้านไร่ทั่วประเทศใช้วงเงินอุดหนุนกว่า 1,080 ล้านบาท คุ้มครองภัยธรรมชาติ 7 ชนิด ค่าเบี้ย 90 บาทต่อไร่ รัฐบาลอุดหนุน 54 บาทต่อไร่ ธ.ก.ส.หนุน 36 บาทต่อไร่
ธ.ก.ส.เดินหน้าโครงการประกันภัยข้าวนาปี ปี 60 เป้าหมายพื้นที่ 30 ล้านไร่ทั่วประเทศใช้วงเงินอุดหนุนกว่า 1,080 ล้านบาท คุ้มครองภัยธรรมชาติ 7 ชนิด ค่าเบี้ย 90 บาทต่อไร่ รัฐบาลอุดหนุน 54 บาทต่อไร่ ธ.ก.ส.หนุน 36 บาทต่อไร่ เกษตรกรติดต่อซื้อกรมธรรม์ได้ที่ธ.ก.ส.ทุกสาขาทั่วประเทศ ตั้งแต่วันนี้เป็นต้นไป
นายสมบูรณ์ ดาศรี ผู้อํานวยการฝ่ายกิจการนโยบายรัฐ ธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า “ธ.ก.ส.ได้ดําเนินการตามที่คณะรัฐมนตรี (ครม.) มีมติเมื่อวันที่ 27 มิถุนายน 2560 เห็นชอบให้ช่วยเหลือเกษตรกรผู้ปลูกข้าว ปีการผลิต 2560 ตามโครงการประกันภัยข้าวนาปี ปีการผลิต 2560 โดยมีพื้นที่เป้าหมายในการเอาประกันภัย จํานวน 30 ล้านไร่ทั่วประเทศ และกําหนดกรอบวงเงินงบประมาณจํานวน 2,700 ล้านบาท เพื่ออุดหนุนค่าเบี้ยประกันภัยแก่เกษตรกรผู้ขอเอาประกันภัย แบ่งเป็นพื้นที่เป้าหมายสําหรับเกษตรกรผู้ปลูกข้าวนาปี
ที่เป็นลูกค้าของ ธ.ก.ส. ขั้นต่ําจํานวน 25 ล้านไร่ และพื้นที่จํานวนไม่เกิน 800,000 ไร่ สําหรับเกษตรกรที่เป็นลูกค้าสินเชื่อเพื่อการเพาะปลูกข้าวนาปี ปีการผลิต 2560 ของ ธ.ก.ส.ที่ประสงค์จะซื้อความคุ้มครองเพิ่มเติมและเกษตรกรทั่วไป โดยเกษตรกรสามารถเลือกการรับโอนจ่ายค่าสินไหมทดแทนผ่านบริการพร้อมเพย์ได้ทันที ทั้งนี้ เพื่อดําเนินการตามนโยบายของรัฐบาลในการสร้างระบบประกันภัยพืชผลให้เกิดขึ้นอย่างเป็นรูปธรรม นับเป็นเครื่องมือสําคัญในการบริหารความเสี่ยงจากภัยธรรมชาติที่อาจเกิดขึ้นสร้างประโยชน์อย่างยั่งยืนต่อเกษตรกรไทย”
โดยกรมธรรม์ให้ความคุ้มครองความเสียหายจากภัยธรรมชาติ 7 ประเภท ได้แก่ น้ําท่วมหรือฝนตกหนัก ภัยแล้ง ฝนแล้งหรือฝนทิ้งช่วง ลมพายุหรือพายุไต้ฝุ่น ภัยอากาศหนาวหรือน้ําค้างแข็ง ลูกเห็บ ไฟไหม้ และศัตรูพืชหรือโรคระบาด โดยจํานวนเงินความคุ้มครองสําหรับ 6 ภัยแรก จํานวน 1,260 บาทต่อไร่ และจํานวน 630 บาทต่อไร่สําหรับภัยศัตรูพืชหรือโรคระบาด อัตราค่าเบี้ยประกันภัย 90 บาทต่อไร่ (ไม่รวมอากรแสตมป์และภาษี) โดยรัฐบาลจะอุดหนุนค่าเบี้ยประกันภัย 54 บาทต่อไร่ และธ.ก.ส.จะอุดหนุนค่าเบี้ยประกันภัย 36 บาทต่อไร่ให้กับเกษตรกรผู้ปลูกข้าวที่เป็นลูกค้าสินเชื่อธ.ก.ส.เพื่อการเพาะปลูกข้าวนาปี ปีการผลิต 2560 เกษตรกรทั่วไปและเกษตรกรลูกค้า ธ.ก.ส.สามารถซื้อกรมธรรม์ได้ตั้งแต่
1 กรกฏาคม 2560 จนถึงวันที่ 31 สิงหาคม 2560 สําหรับพื้นที่ภาคใต้ซื้อกรมธรรม์นี้ได้จนถึงวันที่ 15 ธันวาคม 2560 โดยเกษตรกรสามารถติดต่อซื้อกรมธรรม์ได้ที่ ธ.ก.ส.ทุกสาขาทั่วประเทศ สอบถามรายละเอียดเพิ่มเติมที่ ธ.ก.ส. call center 02 555 0555
รัฐบาลไทย-ข่าวทำเนียบรัฐบาล-กระทรวงยุติธรรม ลงพื้นที่หาแนวทางให้ความช่วยเหลือประชาชน กรณีได้รับความเดือดร้อนจากผลของคำพิพากษาศาลฎีกา เรื่อง ละเมิด ขับไล่
วันศุกร์ที่ 15 มิถุนายน 2561
กระทรวงยุติธรรม ลงพื้นที่หาแนวทางให้ความช่วยเหลือประชาชน กรณีได้รับความเดือดร้อนจากผลของคําพิพากษาศาลฎีกา เรื่อง ละเมิด ขับไล่
กระทรวงยุติธรรม ลงพื้นที่หาแนวทางให้ความช่วยเหลือประชาชน กรณีได้รับความเดือดร้อนจากผลของคําพิพากษาศาลฎีกา เรื่อง ละเมิด ขับไล่
ในวันศุกร์ที่ ๑๕ มิถุนายน ๒๕๖๑ เวลา ๐๘.๓๐ น. ณ ซอยเพชรเกษม ๑๕ แยก ๕ แขวงท่าพระ เขตบางกอกใหญ่ กรุงเทพมหานคร นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม พร้อมด้วยกระทรวงพัฒนาสังคมและความมั่นคงของมนุษย์ กรมสุขภาพจิต กรมการศาสนา สํานักงานกองทุนยุติธรรม กรมบังคับคดี และศูนย์บริการร่วมกระทรวงยุติธรรม ลงพื้นที่เพื่อหาแนวทางการช่วยเหลือ นางสาวสุนีย์ พิเชษฐกิจ ผู้ร้องขอความเป็นธรรมจากกระทรวงยุติธรรม เนื่องจากได้รับความเดือดร้อนจากผลของคําพิพากษาศาลฎีกา เรื่อง ละเมิด ขับไล่ โดยให้รื้อถอนสิ่งปลูกสร้าง และขนย้ายทรัพย์สินออกจากพื้นที่ และชําระค่าเสียหายจนกว่าจะออกไปจากที่พิพาท แต่ผู้ร้องและครอบครัวไม่มีบ้านพักอาศัย และไม่มีศักยภาพในการช่วยเหลือตนเองเพราะอยู่ในวัยชราภาพ
รองปลัดกระทรวงยุติธรรม กล่าวว่า การลงพื้นที่หาแนวทางให้ความช่วยเหลือในครั้งนี้ ดําเนินไปตามหลักมนุษยธรรม เมตตาธรรม และสิทธิมนุษยชน เพื่อให้ผู้ร้องสามารถบรรเทาความเดือดร้อนได้บางส่วน ซึ่งเบื้องต้นได้มอบหมายให้กรมบังคับคดีดูแลเรื่องการไกล่เกลี่ยข้อพิพาทดังกล่าว และประสานกับกระทรวงพัฒนาสังคมและความมั่นคงของมนุษย์ดําเนินการหาที่อยู่ใหม่ หากการไกล่เกลี่ยไม่สําเร็จ แต่ทั้งนี้การดําเนินการจะยังคงอยู่ภายใต้คําพิพากษาของศาลฎีกา
รัฐบาลไทย-ข่าวทำเนียบรัฐบาล-นายอาคม เติมพิทยาไพสิฐ รัฐมนตรีว่าการกระทรวงคมนาคม ประชุมระดับรัฐมนตรีแผนงานความร่วมมือทางเศรษฐกิจในอนุภูมิภาคลุ่มแม่น้ำโขง ครั้งที่ 22 ณ กรุงฮานอย สาธารณรัฐสังคมนิยมเวียดนาม
วันศุกร์ที่ 22 กันยายน 2560
นายอาคม เติมพิทยาไพสิฐ รัฐมนตรีว่าการกระทรวงคมนาคม ประชุมระดับรัฐมนตรีแผนงานความร่วมมือทางเศรษฐกิจในอนุภูมิภาคลุ่มแม่น้ําโขง ครั้งที่ 22 ณ กรุงฮานอย สาธารณรัฐสังคมนิยมเวียดนาม
ในวันที่ 20 กันยายน 2560 ณ กรุงฮานอย สาธารณรัฐสังคมนิยมเวียดนาม
โดยรัฐมนตรีกระทรวงวางแผนและการลงทุนเวียดนาม (H.E.Nguyen Chi Dung) และรองประธานธนาคารพัฒนาเอเชีย (Mr.Stephen Groff) ได้กล่าวเปิดการประชุมระดับรัฐมนตรีอย่างไม่เป็นทางการ และผู้อํานวยการ SERC/ADB (Mr.Alfredo Perdiguero) ได้นําเสนอผลการทบทวนระยะกลางของกรอบยุทธศาสตร์แผนงาน GMS ปี 2555 - 2565 และแผนปฏิบัติการฮานอย ปี 2561 - 2565 และได้มีการหารือร่วมกันระหว่างรัฐมนตรี GMS ในโอกาสนี้ นายอาคม เติมพิทยาไพสิฐ คณะรัฐมนตรีประเทศสมาชิกและรองประธาน ADB ได้กล่าวเปิดการประชุมระดับรัฐมนตรีเต็มคณะ (Ministerial Meeting) และได้ร่วมให้การรับรองร่างแถลงการณ์ร่วมระดับรัฐมนตรี (Joint Ministerial Statement) แผนงาน GMS ครั้งที่ 22
รัฐบาลไทย-ข่าวทำเนียบรัฐบาล-รมช.วิวัฒน์ มอบนโยบาย “โบเดิร์น ทันโลก ไม่ทิ้งราก” ขับเคลื่อนเกษตรอินทรีย์
วันพุธที่ 15 สิงหาคม 2561
รมช.วิวัฒน์ มอบนโยบาย “โบเดิร์น ทันโลก ไม่ทิ้งราก” ขับเคลื่อนเกษตรอินทรีย์
รมช.วิวัฒน์ มอบนโยบาย “โบเดิร์น ทันโลก ไม่ทิ้งราก” ขับเคลื่อนเกษตรอินทรีย์มุ่งตลาดชุมชนนําการผลิตอาหารมาตรฐาน ภายใต้แนวคิด “ปลูกให้ลูกกิน”
นายวิวัฒน์ ศัลยกําธร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานพิธีลงนามบันทึกข้อตกลงความร่วมมือ การพัฒนาเกษตรอินทรีย์ของกลุ่มจังหวัดภาคเหนือตอนบน 2 เชียงราย พะเยา แพร่ และน่าน ณ จังหวัดเชียงราย ว่า กระทรวงเกษตรฯ มีแผนการดําเนินงานขับเคลื่อนการพัฒนาประเทศตามยุทธศาสตร์การพัฒนาเกษตรอินทรีย์แห่งชาติ พ.ศ.2560-2564 เป้าหมาย 300,000 ไร่ โดยมุ่งเป้าขยายพื้นที่เกษตรอินทรีย์ภาคเหนือ 56,000 ไร่ ในปี 2564 โดยจังหวัดเชียงรายมีพื้นที่เกษตรอินทรีย์ 27,700 ไร่ ขยายพื้นที่เป็น 44,700 ไร่ จังหวัดพะเยา 2,500 ไร่ เพิ่มเป็น 5,000 ไร่ จังหวัดแพร่ 1,500 ไร่เพิ่มเป็น 3,000 ไร่ และจังหวัดน่าน 1,700 ไร่เพิ่มเป็น 3,300 ไร่ โดยการลงนามดังกล่าว เป็นความร่วมมือระหว่างกระทรวงเกษตรและสหกรณ์ พร้อมด้วยผู้ว่าราชการจังหวัดเชียงราย ร่วมประกาศวาระจังหวัดเชียงรายเป็นเมืองเกษตรสีเขียว อาหารปลอดภัย เชื่อมโยงการท่องเที่ยวชุมชนเชิงเกษตร เพื่อให้ชาวเชียงรายได้บริโภคอาหารที่มีคุณภาพสะอาด ปลอดสาร
“กระทรวงเกษตรฯ มอบหมายจังหวัดเชียงรายเป็นพื้นที่ขับเคลื่อนเกษตรอินทรีย์ จับมือเครือข่ายโรงเรียนชาวนา ไร่เชิญตะวันและเครือข่ายเกษตรอินทรีย์ภาคเหนือตอนบนหลายเครือข่ายขยายผลเกษตรอินทรีย์ พร้อมมอบนโยบายข้าราชการกระทรวงเกษตรต้อง “โบเดิร์น” ซึ่งมาจากคําโบราณบวกโมเดิร์น มีความรู้เท่าทันการเปลี่ยนแปลงของโลก แต่ไม่ทิ้งรากเหง้าวัฒนธรรมและภูมิปัญญาบรรพบุรุษ ดังนั้น การส่งเสริมเกษตรอินทรีย์ต้องยึดหลักการศึกษาของในหลวงรัชกาลที่ 9 เป็นหลัก และยืนยันว่าเกษตรอินทรีย์ทําได้โดยต้นทุนต่ํากว่า แต่ต้องรู้ลึกซึ้งในศาสตร์พระราชา เช่น พูดถึงทฤษฎีใหม่ไม่ได้หมายถึงแค่เกษตรทฤษฎีใหม่ แต่หมายถึงทฤษฎีใหม่ที่มีมากกว่า 40 ทฤษฎี”
นายวิวัฒน์ กล่าวต่ออีกว่า “นโยบายตลาดนําการผลิต ต้องคํานึงถึงความต้องการของตลาด สําหรับสินค้าเกษตรอินทรีย์ควรผลิตเพื่อป้อนตลาดชุมชนเป้นตลาดแรก ต่อมาคือโรงพยาบาลทุกระดับเป็นเป้าหมายหลักเพื่อให้ผู้ป่วย ญาติผู้ป่วยได้บริโภคอาหารที่ดีเพื่อสุขภาพ ซึ่งมีผลงานวิจัยมากมายว่าอาหารเป็นยาที่ดีที่สุด แต่การผลิตอาหารที่ใช้สารเคมีจะทําลายความสมดุลของฤทธิ์ยาในพืชผักจนหมด ผักเป็นยาจึงต้องปลูกด้วยเกษตรปลอดภัย เกษตรอินทรีย์ เกษตรกรรมยั่งยืน เกษตรประณีต โดยไม่ใช้สารเคมี สําหรับแนวทางการขับเคลื่อนเกษตรอินทรีย์ ถ้าทําถูกต้องตามศาสตร์พระราชาจะมีต้นทุนต่ํา แต่ที่ผู้บริโภคยังซื้อหาด้วยราคาที่สูง เพราะเกษตรกรยังผลิตออกมาขายน้อย เป็นเพียงการปลูกไว้กินภายในครัวเรือน ซึ่งต้องช่วยกันขยายผลต่อไป”
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-บตท. จัดสินเชื่อบ้านดอกเบี้ยคงที่ 10 ปี ป้องลูกค้า Payment Shock และปิดความเสี่ยงดอกเบี้ยขาขึ้น
วันจันทร์ที่ 26 มีนาคม 2561
บตท. จัดสินเชื่อบ้านดอกเบี้ยคงที่ 10 ปี ป้องลูกค้า Payment Shock และปิดความเสี่ยงดอกเบี้ยขาขึ้น
บรรษัทตลาดรองสินเชื่อที่อยู่อาศัย (บตท.) เสนอ "ผลิตภัณฑ์สินเชื่อบ้านดอกเบี้ยคงที่ 10 ปี"  เป็นครั้งแรกที่ บตท. จัดสินเชื่อบ้านอัตราดอกเบี้ยคงที่นาน 10 ปี  สําหรับลูกค้าดี มีวินัยในการชําระเงินกู้มีสิทธิ์ได้ใช้กัน
นางวสุกานต์ วิศาลสวัสดิ์ กรรมการและผู้จัดการ บรรษัทตลาดรองสินเชื่อที่อยู่อาศัย (บตท.) รัฐวิสาหกิจสังกัดกระทรวงการคลัง เปิดเผยว่า "บตท. มีพอร์ตลูกค้าสินเชื่อบ้านที่รับซื้อมาจากธนาคาร ที่ต้องให้ความสําคัญสูงสุดและดูแลอย่างใกล้ชิด เพราะถ้าลูกค้าออกจาก บตท. ไปแล้วจะไม่สามารถเข้ามาใช้บริการได้โดยตรง เนื่องจาก บตท. เป็นตลาดรองไม่สามารถปล่อยสินเชื่อได้เหมือนธนาคารต่างๆ เรามีแหล่งเงินทุนจากการออกตราสารหนี้เพื่อระดมเงินจากตลาดทุน นํามาซื้อสินเชื่อจากธนาคารอีกทอดหนึ่ง เพื่อให้เกิดการหมุนเวียนในระบบสินเชื่อที่อยู่อาศัย"
"เราเชื่อว่าผลิตภัณฑ์ที่ดี และมีคุณภาพเป็นสิ่งที่ลูกค้าต้องการที่สุด บตท. จึงทําการศึกษา และพัฒนาผลิตภัณฑ์สินเชื่อบ้านดอกเบี้ยคงที่ 10 ปี เพื่อตอบโจทย์เรื่องความผันผวนของอัตราดอกเบี้ยในปัจจุบันที่มีแนวโน้มสูงขึ้น และที่สําคัญเป็นการช่วยลดความเสี่ยงให้กับลูกค้า บตท. ป้องกันสภาวะ Payment Shock หรือช่วงที่อัตราดอกเบี้ยปรับจากคงที่ต่ําๆ เป็นลอยตัว ลูกค้าส่วนใหญ่มีปัญหาเพราะไม่ทันตั้งตัว และมีภาระหลายทาง ไม่ได้วางแผนการเงินเอาไว้ ทําให้มีปัญหาการผ่อนชําระสินเชื่อ"
บตท. จึงเสนอ "ผลิตภัณฑ์สินเชื่อบ้านดอกเบี้ยคงที่ 10 ปี" เป็นครั้งแรกที่ บตท. จัดสินเชื่อบ้านอัตราดอกเบี้ยคงที่นาน 10 ปี สําหรับลูกค้าดี มีวินัยในการชําระเงินกู้มีสิทธิ์ได้ใช้กัน โดยเริ่มตั้งแต่ต้นปีที่ผ่านมา ลูกค้าส่วนใหญ่พอใจมาก เพราะช่วยให้เค้าวางแผนการเงินได้ดีขึ้น ไม่ต้องกังวลกับภาระจ่ายที่อาจผันผวนขึ้นลงตามอัตราดอกเบี้ยที่สูงขึ้น เป็นการช่วยลูกค้าผ่อนจ่ายเงินที่แน่นอนตลอด 10 ปี นอกจากนี้ ยังเป็นการสร้างวินัยทางการเงินให้กับลูกค้าอีกทางหนึ่งด้วย อย่างไรก็ดี การส่งเสริมผลิตภัณฑ์สินเชื่อบ้านดอกเบี้ยคงที่ระยะยาวนั้น บตท. จะใช้ประโยชน์จากการจัดหาเงินทุนจากตลาดทุนโดยออกตราสารหนี้ตามหลักการแปลงสินทรัพย์เป็นหลักทรัพย์ตามพันธกิจของ บตท.
นอกจากนี้ บตท. ได้พัฒนาการบริการลูกค้าสินเชื่อบ้าน โดยการใช้โซเชี่ยลมีเดียมาช่วยในการติดต่อและบริการข้อมูลให้กับลูกค้า เช่น การใช้ Corporate Line@ เกิดความสะดวกและรวดเร็ว ได้ใกล้ชิดกับลูกค้ามากขึ้น ซึ่งได้รับผลตอบรับเป็นอย่างดี
สื่อมวลชนต้องการข้อมูลเพิ่มเติม กรุณาติดต่อ
• ฝ่ายสื่อสารองค์กร บรรษัทตลาดรองสินเชื่อที่อยู่อาศัย (บตท.) – ชิดขวัญ โทร. 02-018-3666 ต่อ 3627 หรือ E-mail : chidkwan_h@smc.or.th
รัฐบาลไทย-ข่าวทำเนียบรัฐบาล-นายกรัฐมนตรี เป็นประธานในพิธีทำบุญเปิดตึกภักดีบดินทร์
วันพฤหัสบดีที่ 31 สิงหาคม 2560
นายกรัฐมนตรี เป็นประธานในพิธีทําบุญเปิดตึกภักดีบดินทร์
นายกรัฐมนตรี เป็นประธานในพิธีทําบุญเปิดตึกภักดีบดินทร์ โดยมีผู้มาร่วมงานประกอบด้วย คณะรัฐมนตรี คณะรักษาความสงบแห่งชาติ (คสช.) ประธานสภานิติบัญญัติแห่งชาติ (สนช.) ประธานกรรมการร่างรัฐธรรมนูญ (กรธ.)ข้าราชการการเมือง และข้าราชการในสังกัดสํานักนายกรัฐมนตรี
วันนี้ (31 สิงหาคม 2560 ) เวลา 10.30 ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานในพิธีทําบุญเปิดตึกภักดีบดินทร์ โดยมีผู้มาร่วมงานประกอบด้วย คณะรัฐมนตรี คณะรักษาความสงบแห่งชาติ (คสช.) ประธานสภานิติบัญญัติแห่งชาติ (สนช.) ประธานกรรมการร่างรัฐธรรมนูญ (กรธ.) เลขาธิการนายกรัฐมนตรี ปลัดกระทรวง ผู้บัญชาการเหล่าทัพและผู้บัญชาการตํารวจแห่งชาติ ข้าราชการการเมือง และข้าราชการในสังกัดสํานักนายกรัฐมนตรี พร้อมสื่อมวลชน จํานวนทั้งสิ้นประมาณ 400 คน
เมื่อนายกรัฐมนตรีเดินทางมาถึงตึกภักดีบดินทร์ คณะผู้บริหารสํานักเลขาธิการนายกรัฐมนตรี มารอต้อนรับ จากนั้นเชิญนายกรัฐมนตรีเข้าสู่ตึกภักดีบดินทร์ พระสงฆ์จํานวน 10 รูป ขึ้นนั่งอาสนะสงฆ์ นายกรัฐมนตรีจุดธูปเทียนบูชาพระรัตนตรัย เจ้าหน้าอาราธนาศีล พระสงฆ์ให้ศีลและเจริญพระพุทธมนต์
โอกาสนี้ นายกรัฐมนตรีนิมนต์สมเด็จพระวันรัต ประธานฝ่ายสงฆ์ ทําพิธีเจิมด้านหน้าตึกภักดีบดินทร์ จากนั้นนายกรัฐมนตรีและคณะรัฐมนตรีถวายภัตตาหารเพล จํานวน 10 ชุด ถวายเครื่องไทยธรรม จํานวน 10 ชุด และถวายผ้าไตร จํานวน 10 ไตร ตามลําดับ พระสงฆ์อนุโมทนา นายกรัฐมนตรีกรวดน้ําและรับพร จากนั้น นายกรัฐมนตรีกราบลาสมเด็จพระวันรัตและคณะสงฆ์ พร้อมส่งพระสงฆ์เดินทางกลับ เป็นเสร็จพิธี
หลังจากนั้น นายกรัฐมนตรีได้ให้เกียรติรับประทานอาหารร่วมกับคณะรัฐมนตรีและแขกผู้มีมีเกียรติ พร้อมชมวีดิทัศน์ความเป็นมาของตึกภักดีบดินทร์ ตลอดจนถ่ายภาพเป็นที่ระลึกกับผู้ที่มาร่วมงานด้วย อัธยาศัยอันดี
อนึ่ง ตึกภักดีบดินทร์ ก่อสร้างขึ้นโดยดําริของพลเอก ประยุทธ์ จันทร์โอชา นายกรัฐมนตรี สําหรับรูปแบบตึกภักดีบดินทร์นั้น ได้นํารูปแบบงานสถาปัตยกรรมกอธิคตอนปลาย (Neo Venetian Gothic) ของตึกไทยคู่ฟ้ามาประยุกต์โดยลดทอนลวดลายและเอกลักษณ์เฉพาะ ไม่ให้มีความโดดเด่นกว่าตึกไทยคู่ฟ้า ภายในอาคารเรือนรับรองมีพื้นที่ใช้สอยประโยชน์รวมจํานวนทั้งสิ้น 1,385 ตารางเมตร ประกอบด้วย พื้นที่ชั้น 1 จํานวน 1,181 ตารางเมตร ได้แก่ (1) ห้องโถงใหญ่ สําหรับการจัดประชุม งานเลี้ยงรับรองและอื่น ๆ จุคน 150 คน (2) ห้องรับรอง 1 (ทองธารา) เป็นห้องรับรอง ภายใต้หลังคาทรงโดม ใช้สําหรับรับรองแขกนายกรัฐมนตรี จุคนได้จํานวน 10 คน (3) ห้องรับรอง 2 (วนาสิริ) เป็นห้องรับรองรูปทรงสี่เหลี่ยม ใช้สําหรับรับรองแขกนายกรัฐมนตรี จุคนได้จํานวน 8 คน (4) ห้องเตรียมอาหาร และ (5) ห้องน้ํา (ห้องน้ําผู้พิการ ห้องน้ําแยกชายและหญิง) พื้นที่ชั้น 2 จํานวน 204 ตารางเมตร ประกอบด้วย ห้องควบคุม และพื้นที่ร่วม
ทั้งนี้ ตึกภักดีบดินทร์จะเป็นอีกหนึ่งของตึกที่มีความสําคัญภายในบริเวณทําเนียบรัฐบาลที่มีความ สง่างาม มีความสวยงามทางมุมมอง และทรงคุณค่าทางด้านสถาปัตยกรรม มีความเชื่อมผสมผสานของยุคสมัย และทรงคุณค่าอย่างยิ่ง พร้อมการตกแต่งภายในและภูมิทัศน์โดยรอบภายนอกของตึกภักดีบดินทร์อย่างสมบูรณ์แบบ
..............................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สมอ. แจ้งเตือนอย่าหลงเชื่อผู้แอบอ้างขอการสนับสนุน การจัดทำหนังสือครบรอบ 49 ปี สมอ.
วันพฤหัสบดีที่ 19 กรกฎาคม 2561
สมอ. แจ้งเตือนอย่าหลงเชื่อผู้แอบอ้างขอการสนับสนุน การจัดทําหนังสือครบรอบ 49 ปี สมอ.
นายอภิจิณ  โชติกเสถียร เลขาธิการ สมอ. เปิดเผยว่า ตามที่ หนังสือพิมพ์ “แกนนําเศรษฐกิจ”
สํานักงานมาตรฐานผลิตภัณฑ์อุตสาหกรรม (สมอ.) แจ้งเตือนผู้ประกอบการอย่าหลงเชื่อผู้แอบอ้างขอการสนับสนุนการจัดทําหนังสือครบรอบ 49 ปี สมอ.
นายอภิจิณ โชติกเสถียร เลขาธิการ สมอ. เปิดเผยว่า ตามที่ หนังสือพิมพ์ “แกนนําเศรษฐกิจ” มีการจัดทําหนังสือส่งให้ผู้ประกอบการเพื่อขอรับการสนับสนุนงบประมาณโดยการลงโฆษณาในหนังสือรายงานพิเศษ เนื่องในโอกาส “ครบรอบ 49 ปี สํานักงานมาตรฐานผลิตภัณฑ์อุตสาหกรรม” นั้น ขอแจ้งว่า สมอ. ไม่มีส่วนรู้เห็น ว่าจ้าง หรือเกี่ยวข้องใดๆ กับการจัดทําหนังสือฉบับดังกล่าว และไม่มีนโยบายในการมอบหมายให้หนังสือพิมพ์ฉบับใดจัดทําหนังสือครบรอบการสถาปนา สมอ. หาก สมอ. จะดําเนินการจัดทําจะดําเนินการโดยใช้งบประมาณของหน่วยงาน
สมอ. จึงขอแจ้งผู้ประกอบการทราบในข้อเท็จจริง หากมีข้อสงสัยประการใดหรือได้รับการติดต่อจากหนังสือดังกล่าว ขอให้ติดต่อ สมอ. โดยตรงได้ที่ โทรศัพท์ 0 2202 3429 , 0 2202 3518 ในวันและเวลาราชการ
18 กรกฎาคม 2561
รัฐบาลไทย-ข่าวทำเนียบรัฐบาล-ครม. รับทราบรายงานเกี่ยวกับร่างพระราชกฤษฎีกาให้มีการเลือกสมาชิกวุฒิสภา
วันพุธที่ 10 ตุลาคม 2561
ครม. รับทราบรายงานเกี่ยวกับร่างพระราชกฤษฎีกาให้มีการเลือกสมาชิกวุฒิสภา
โฆษกรัฐบาล เผย ครม. รับทราบรายงานเกี่ยวกับร่างพระราชกฤษฎีกาให้มีการเลือกสมาชิกวุฒิสภา โดยได้บัญญัติให้ กกต. ดําเนินการจัดให้มีการเลือกสมาชิกวุฒิสภา จํานวน 200 คน
วันนี้ ( 10 ต.ค. 61 ) เวลา 15.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้เปิดเผยว่า ภายหลังที่นายวิษณุ เครืองาม รองนายกรัฐมนตรี ได้มีการหารือร่วมกับคณะกรรมการกรเลือกตั้ง (กกต.) จึงได้รายงานต่อที่ประชุมครม. รับทราบเกี่ยวกับร่างพระราชกฤษฎีกาให้มีการเลือกสมาชิกวุฒิสภา พ.ศ. .... ซึ่ง กกต. มีแผนงานในการที่จะดําเนินการการเลือกตั้งที่สอดคล้องตามโรดแมปที่รัฐบาลกําหนดไว้แล้ว โดยร่างพระราชกฤษฎีกาให้มีการเลือกสมาชิกวุฒิสภา พ.ศ. .... ได้บัญญัติให้ กกต. ดําเนินการจัดให้มีการเลือกสมาชิกวุฒิสภาตามมาตรา 107 จํานวน 200 คน ตามพระราชบัญญัติประกอบรัฐธรรมนูญว่าด้วยการได้มาซึ่งสมาชิกวุฒิสภา โดยให้ดําเนินการให้แล้วเสร็จก่อนวันที่มีการเลือกสมาชิกสภาผู้แทนราษฎรตามมาตรา 268 ไม่น้อยกว่า 15 วัน แล้วนํารายชื่อเสนอต่อคณะรักษาความสงบแห่งชาติ (คสช.)
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมต. นร. นายเทวัญ ติดตามคณะเจ้าอาวาสวัดยานนาวาลงพื้นที่ตรวจเยี่ยมและถวายกัปปิยภัณฑ์พระสงฆ์สามเณรและเยียวยาผู้ประสบอุทกภัยในเขตพื้นที่ จ.พิษณุโลก
วันศุกร์ที่ 11 ตุลาคม 2562
รมต. นร. นายเทวัญ ติดตามคณะเจ้าอาวาสวัดยานนาวาลงพื้นที่ตรวจเยี่ยมและถวายกัปปิยภัณฑ์พระสงฆ์สามเณรและเยียวยาผู้ประสบอุทกภัยในเขตพื้นที่ จ.พิษณุโลก
รมต. นร. นายเทวัญ ติดตามคณะเจ้าอาวาสวัดยานนาวาลงพื้นที่ตรวจเยี่ยมและถวายกัปปิยภัณฑ์พระสงฆ์สามเณรและเยียวยาผู้ประสบอุทกภัยในเขตพื้นที่ จ.พิษณุโลก
วานนี้ (10/10/2562) นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วย นายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐนตรี นายธงชัย ลืออดุลย์ เลขานุการรัฐมนตรีประจําสํานักนายกรัฐมนตรี นายณรงค์ ทรงอารมณ์ รองผู้อํานวยการสํานักงานพระพุทธศาสนาแห่งชาติ รักษาราชการแทน ผู้อํานวยการสํานักงานพระพุทธศาสนาแห่งชาติ และคณะเดินทางไปยัง จ.พิษณุโลก ติดตามคณะเจ้าประคุณสมเด็จพระมหาธีราจารย์ กรรมการมหาเถรสมาคม เจ้าอาวาสวัดยานนาวา ในฐานะประธานคณะกรรมการ ฝ่ายสาธารณสงเคราะห์ ของมหาเถรสมาคม ตรวจเยี่ยมและถวายกัปปิยภัณฑ์พระสงฆ์สามเณรและเยียวยาผู้ประสบอุทกภัยในเขตพื้นที่ จ.พิษณุโลก จ.สุโขทัย จ.พิจิตร และ จ.เพชรบูรณ์ และมอบถุงยังชีพแก่ผู้ประสบภัย จํานวน 100 ชุดคณะฟังบรรยายสรุปสถานการณ์อุทกภัย ณ วัดพระศรีมหาธาตุ จากนั้น เจ้าอาวาสวัดยานนาวามอบเงินเพื่อเป็นกองทุนสาธารณสงเคราะห์ประจําสี่จังหวัดข้างต้น
โอกาสนี้ เจ้าพระคุณสมเด็จพระอริยวงศาคตญาณ สกลมหาสังฆปรินายก มีพระบัญชาโปรดให้ไวยาวัจกร จัดกัปปิยภัณฑ์เท่าจํานวน  1 ล้านบาท แก่คณะกรรมการฝ่ายสาธารณสงเคราะห์ เพื่อนําไปเป็นทุนสําหรับฟื้นฟูคุณภาพชีวิตผู้ประสบภัย และโปรดให้เชิญรับสั่งประทานกําลังใจให้ผู้ประสบภัยเข้มแข็งเร็ววัน
รัฐมนตรีประจําสํานักนายกรัฐมนตรี กล่าวถึงรายละเอียดการดําเนินการช่วยเหลือตามระเบียบของราชการและกองทุนวัดช่วยวัด พร้อมนําความห่วงใยของนายกรัฐมนตรีและคณะรัฐมนตรีมามอบยังผู้ประสบภัย โดยรัฐบาลช่วยเหลือผู้ประสบภัยอย่างเต็มที่ตามระเบียบและหลักเกณฑ์ จากนั้น เจ้าประคุณสมเด็จพระมหาธีราจารย์ในนามคณะสงฆ์ทั้งปวงกล่าวสัมโมทนียกถา คณะร่วมบันทึกภาพ ก่อนเดินทางกลับ
รัฐบาลไทย-ข่าวทำเนียบรัฐบาล-บสย. ร่วมติวเข้มการประเมินเทคโนโลยีกับ KOTEC
วันจันทร์ที่ 6 มีนาคม 2560
บสย. ร่วมติวเข้มการประเมินเทคโนโลยีกับ KOTEC
บสย. ให้การต้อนรับ KOTEC ในโอกาสร่วมประชุมแนวทางการปรับปรุงเครื่องมือการประเมินเทคโนโลยี (TTRS)
นายนิธิศ มนุญพร กรรมการและผู้จัดการทั่วไป และ นายวิเชษฐ วรกุล รองผู้จัดการทั่วไป สายงานธุรกิจ บรรษัทประกันสินเชื่ออุตสาหกรรมขนาดย่อม (บสย.) ให้การต้อนรับนางสุวิภา วรรณสาธพ รองผู้อํานวยการ สํานักงานพัฒนาวิทยาศาสตร์และเทคโนโลยีแห่งชาติ (สวทช.) และ Dr. Yi Hyungseung รองผู้อํานวยการหน่วยงาน Korea Technology Finance Corporation (KOTEC) พร้อมทีมงานผู้เชี่ยวชาญ จากประเทศเกาหลี ในโอกาสเดินทางมาประเทศไทย เพื่อร่วมประชุมแนวทางการปรับปรุงเครื่องมือการประเมินเทคโนโลยี (TTRS) สําหรับนําไปสู่การพัฒนา Technology Rating Grade หรือ TRG เพื่อเป็นอีกหนึ่งเครื่องมือในการช่วยเหลือผู้ประกอบการกลุ่มเทคโนโลยีและนวัตกรรมให้สามารถเข้าถึงแหล่งเงินทุน ในโครงการ Knowledge Sharing Program หรือ KSP ระยะที่ 2 ซึ่งมีระยะเวลาการดําเนินโครงการตั้งแต่เดือนสิงหาคม 2559 ถึงกรกฎาคม 2560
สําหรับการเดินทางมาประเทศไทยของทีมผู้เชี่ยวชาญจากประเทศเกาหลี เป็นการมาประชุมครั้งที่ 3 เพื่อแนะนํากระบวนการปรับปรุงปัจจัยในการประเมินเทคโนโลยี การเก็บและวิเคราะห์ข้อมูลความเสี่ยงด้านสภาพแวดล้อมสําหรับนําไปสู่การออกเกรด TRG ร่วมกันกับ บสย. และ สวทช. รวมทั้งแนะนํารูปแบบโครงการค้ําประกันและการประเมินเทคโนโลยีที่เหมาะสมสําหรับประเทศไทย
โครงการ KSP เป็นโครงการถ่ายทอดองค์ความรู้ และประสบการณ์ในการพัฒนาแนวทางการประเมินมูลค่าเทคโนโลยี และแนะนํารูปแบบโครงการค้ําประกันสินเชื่อสําหรับผู้ประกอบการกลุ่มเทคโนโลยีและนวัตกรรม โดย บสย. เริ่มโครงการนี้มาตั้งแต่ปี 2558 โดยดําเนินการร่วมกับ สวทช. และได้รับการสนับสนุนด้านองค์ความรู้จากประเทศเกาหลีใต้ ในการพัฒนาเครื่องมือการประเมินเทคโนโลยี หรือ Thai Technology Rating System (TTRS) ซึ่งจะดําเนินการควบคู่กับโครงการค้ําประกันสินเชื่อของ บสย. เพื่อช่วยเหลือผู้ประกอบการ SMEs ที่มีเทคโนโลยีและนวัตกรรมให้สามารถเข้าถึงแหล่งเงินทุนได้มากขึ้นในอนาคต
บรรษัทประกันสินเชื่ออุตสาหกรรมขนาดย่อม
ศูนย์ลูกค้าสัมพันธ์ 0-2890-9999
ฝ่ายประชาสัมพันธ์ 02-890-9831 www.tcg.or.th www.facebook.com/tcg.or.th
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-นายกรัฐมนตรีตรวจเยี่ยมการซ่อมแซมบ้านเรือน ที่เสียหายจากพายุโซนร้อนปาบึก ให้กำลังใจจิตอาสา และกำลังพลทหาร นักเรียนอาชีวะ ขอให้ภูมิใจในการทำความดี
วันอังคารที่ 8 มกราคม 2562
นายกรัฐมนตรีตรวจเยี่ยมการซ่อมแซมบ้านเรือน ที่เสียหายจากพายุโซนร้อนปาบึก ให้กําลังใจจิตอาสา และกําลังพลทหาร นักเรียนอาชีวะ ขอให้ภูมิใจในการทําความดี
นายกรัฐมนตรีตรวจเยี่ยมการซ่อมแซมบ้านเรือน ที่เสียหายจากพายุโซนร้อนปาบึก ณ หมู่บ้านหมู่ที่ 4 ต.ปากนคร อ.เมืองนครศรีธรรมราช ให้กําลังใจจิตอาสา และกําลังพลทหาร นักเรียนอาชีวะ ขอให้ภูมิใจในการทําความดี
วันนี้ (7 มกราคม 2562) เวลา 14.30 น. ณ หมู่บ้านหมู่ที่ 4 ตําบลปากนคร อําเภอเมือง จังหวัดนครศรีธรรมราช พลเอก ประยุทธ์ จันทร์โอชา นายกรัฐมนตรี ตรวจเยี่ยมการซ่อมแซมบ้านเรือนที่เสียหายจากพายุโซนร้อน “ปาบึก” โดยนายกรัฐมนตรีได้ตอกตะปูกระเบื้องหลังคาช่วยซ่อมแซมบ้านประชาชนที่เสียหายจํานวน 2 หลัง พร้อมกล่าวให้กําลังใจประชาชน ขอให้อดทน ก้าวผ่านเหตุการณ์ไปให้ได้ และค่อย ๆ ล้างทําความสะอาดบ้านเรือน อย่าท้อแท้ รัฐบาลจะเร่งทําการช่วยเหลือรวบรวมกําลังทหารช่าง ตํารวจ และพลเรือนมาช่วยซ่อมแซมให้แล้วเสร็จโดยเร็ว
พร้อมกันนี้ นายกรัฐมนตรีได้กล่าวให้กําลังใจจิตอาสา และกําลังพลทหารที่ช่วยประชาชน ขอให้ภูมิใจกับสิ่งที่ทํา ถึงแม้จะไม่ได้รับอะไรตอบแทน แต่ได้ใจประชาชน ถือเป็นการตอบแทนที่คุ้มค่า ทั้งนี้ ขอให้ทํางานด้วยความระมัดระวัง คํานึงถึงความปลอดภัยเป็นหลัก
จากนั้น นายกรัฐมนตรีได้เดินพบปะทักทายประชาชน พร้อมสอบถามปัญหาความเป็นอยู่ และการช่วยเหลือจากเจ้าหน้าที่ภาครัฐว่าได้รับการช่วยเหลืออย่างทั่วถึงหรือไม่ หากยังไม่ได้รับการช่วยเหลือ ขอให้แจ้งมายังกํานัน ผู้ใหญ่บ้าน หรือเจ้าหน้าที่ของรัฐ เพื่อที่จะได้เร่งให้ความช่วยเหลือต่อไป
ต่อจากนั้น นายกรัฐมนตรีเยี่ยมชมให้กําลังใจศูนย์ซ่อมสร้าง จากเด็กนักเรียนอาชีวะอาสาช่วยเหลือผู้ประสบภัย โดยนายกรัฐมนตรีได้กล่าวขอบคุณ พร้อมให้กําลังใจนักเรียนอาชีวะศึกษาที่เป็นส่วนหนึ่งในการช่วยเหลือประชาชน เสร็จแล้วนายกรัฐมนตรีพร้อมคณะเดินทางกลับกรุงเทพมหานคร
---------------------------------
กลุ่มประชาสัมพันธ์และเผยแพร่ สํานักโฆษก